open-index/open-wikipedia-markdown huggingface dataset:
Petteri Viljanen

**Petteri Viljanen** (s. 22. tammikuuta 1972) on suomalainen jalkapalloilija, pelipaikaltaan keskuspuolustaja. Hän pelasi Veikkausliigaa vuosina 1990–2000 seuroinaan Turun Palloseura, Tampereen Pallo-Veikot, Pietarsaaren Jaro ja turkulainen FC Inter.

Viljanen aloitti veikkausliigauransa Turun Palloseurassa kaudella 1990. Hän pelasi TPS:ssä kaikkiaan 46 liigaottelua. Kaudella 1994 hän edusti Tampereen Pallo-Veikkoja kuudessa liigaottelussa ja Pietarsaaren Jaroa 11:ssä, ja hän pelasi myös Ykkösessä yhden ottelun Kajaanin Hakan joukkueessa. Kaudella 1995 hän jatkoi Jarossa ja pelasi 26 liigaottelua. Tuolla kaudella hän teki uransa ainoan liigamaalin. Kaudet 1996–2000 Viljanen edusti FC Interiä, neljä kautta Veikkausliigassa ja välillä yhden kauden Ykkösessä. Hän pelasi FC Interissä 58 veikkausliigaottelua. Ykkösessä hän teki 24 ottelussaan kaksi maalia. Kaudella 2001 Viljanen edusti Ykkösessä Salon Palloilijoita ja teki 21 ottelussaan yhden maalin.

Petteri Viljasen pikkuveli Petri Viljanen pelasi jalkapalloa Veikkausliigassa.

## Lähteet
Paltrow

**Paltrow** on muun muassa seuraavien henkilöiden sukunimi:

* Bruce Paltrow (1943–2002), yhdysvaltalainen elokuvaohjaaja ja tuottaja
* Gwyneth Paltrow (s. 1972), yhdysvaltalainen näyttelijä
* Jake Paltrow (s. 1975), yhdysvaltalainen elokuvaohjaaja
* Rebekah Neumann, o.s. *Paltrow* (s. 1978), yhdysvaltalainen yrittäjä
S/S Esbo

**S/S Esbo** oli suomalainen rahtihöyrylaiva, joka haaksirikkoutui ajauduttuaan myrskyssä matalikolle Selker Rocksin edustalla lähellä Whitehavenia Englannisssa 19. lokakuuta 1935. Miehistö pelastui, mutta alus jäi hylyksi. Alus saatiin myöhemmin irrotettua, mutta se upposi hinattaessa romutettavaksi.

Alus rakennettiin 1900 Sunderlandissa William Pickersgill & Sonsin telakalle nimellä *Avristan* swansealaiselle  varustamolle Anglo-Algerian SS Co Ltd. Myöhemmin alus oli eri omistajilla nimillä *Condylis* (1911), *Finland* (1915), *Genesee* (1916), *Eleni* (1921) ja *Malin* (1928), kunnes suomalais-norjalainen Helsingissä toiminut Rederi A/B Deepseatrader Oy:n (Nordenfjeldske Lines Ab) nimesi 1933 sen *Esboksi*. Laivan vetoisuus oli 4&nbsp;850 kuollutpainotonnia, trippelihöyrykoneen teho 1&nbsp;500 hevosvoimaa, pituus 101,8 metriä, leveys 14,45 metriä ja syväys 6,68 metriä.

*Esbo* oli 19. lokakuuta 1935 painolastissa matkalla Liverpoolista Suomeen, kun se ajautui myrskyssä kohti Cumberlandin rannikkoa Irlanninmerellä Selker Rocksin edustalla lähellä Whitehavenia. Laivan molemmat ankkurit laskettiin, mutta molempien ankkuriketjujen katkettua 24 hengen miehistö joutui siirtymään pelastusveneisiin. Hylyn osti romutettavaksi Newcastlessa ja Workingtonissa toiminut Robert Frazer & Sons Ltd. Hylky saatiin irrotettua vasta 26. maaliskuuta 1936, jolloin se oli ehtinyt vaurioitua pahoin merenkäynnissä. Tilapäisten korjausten jälkeen hylkyä lähdettiin hinaamaan romutettavaksi pohjoiseen Trooniin. Matkalla hylky alkoi täyttyä vedellä mitä ei saatu pumpuilla pysäytettyä. Hylky upposi Benane Headin luona Girvanin eteläpuolella pumppujen tukkeuduttua. Hylky on 28 metrin syvyydessä ja sen sijaintipaikan koordinaatit ovat 55°10.201' N, 5°4.268' W.

## Lähteet

## Aiheesta muualla
* Taistelua elämästä ja kuolemasta oli "Esbon" miehistön pelastuminen. 14 miestä pääsi hukkuvasta laivasta pelastusköyden turvin, Helsingin Sanomat, 29.10.1935, nro 292, s. 5, Kansalliskirjaston digitaaliset aineistot
Carrière

**Carriére** tai **Carriere** on muun muassa seuraavien henkilöiden sukunimi:

## Sukunimi
* Eugène Carrière (1849–1906), ranskalainen symbolistitaiteilija
* Jean-Claude Carrière (1931–2021), ranskalainen käsikirjoittaja
* Kimm Carrière (s. 1992), kanadalainen karateka
* Larry Carriere (s. 1952), kanadalainen jääkiekkoilija
* Paul-Louis Carrière (1908–2008), ranskalainen roomalaiskatolinen piispa
* Stephen Carriere (s. 1989), yhdysvaltalainen taitoluistelija
Viiksimateet

**Viiksimateet** (Gaidropsaridae) on turskakaloihin kuuluva kalaheimo. Heimon lajeja tavataan Atlantista ja Tyynestämerestä.

## Lajit ja anatomia
Viiksimateisiin kuuluu kolme sukua ja 16–19 lajia. Ruumiinrakenteeltaan heimon lajit ovat pitkänomaisia ja pyöreäpäisiä. Heimon kaloilla on kolme selkäevää, joista ensimmäinen koostuu paksusta ruodosta, toinen on matala ja osin surkastunut ja kolmas on pitkä. Myös peräevä on pitkä. Viiksimateiden kuonossa on useita viiksisäikeitä. Suurimmillaan viiksimateet voivat kasvaa noin 50 cm pitkiksi.

## Levinneisyys ja elintavat
Viiksimateita tavataan Atlantissa ja paikoitellen Tyynessämeressä. Heimon lajit elävät tavanomaisesti lähellä pohjaa.

## Lähteet

## Aiheesta muualla
* UniProt: Taxonomy - Gaidropsaridae
Vilhelm Hammershøi

**Vilhelm Hammershøi** (15. toukokuuta 1864 – 13. helmikuuta 1916) oli tanskalainen taidemaalari.

Hammershøi opiskeli Kööpenhaminan taideakatemiassa 1879–1884 ja P.S. Krøyerin johdolla. Hän kuului 1891 Den frie Udstillingin perustajiin. Hänen omaksi alakseen tulivat pienet, yksinkertaiset huoneensisustat, joissa täytekuvana on usein joku yksinäinen henkilöhahmo ja joissa on käytetty lähinnä vain mustaa ja valkoista tai vaaleanruskeaa. Maalaukset muistuttavat tunnelmaltaan delftiläistä Jan Vermeeriä tai James McNeill Whistleriä ja Eugène Carrièrea. Hän maalasi myös maisemia, henkilö- ja muotokuvia. Hänen merkityksensä Tanskan taiteelle on ollut suuri. Myös hänen veljensä Svend Hammershøi oli taidemaalari.

## Lähteet

## Aiheesta muualla
Jacques Saly

**Jacques-François-Joseph Saly** (20. kesäkuuta 1717 – 4. toukokuuta 1776) oli ranskalaissyntyinen, Tanskassa vaikuttanut kuvanveistäjä.

Saly oleskeli Prix de Rome -apurahan turvin Italiassa 1740–1748. Hän sai 1752 kutsun veistää Kööpenhaminaan Kuningas Fredrik V:tä esittävän ratsastajapatsaan, ja hän tuli Kööpenhaminaan lokakuussa 1752. Veistos valmistui ja siirrettiin marmorijalustalle Amalienborgin linnanaukiolle elokuussa 1768 mutta paljastettiin vasta 1771. Lopullisesti se valmistui 1774. Hän työskenteli Tanskan kuninkaallisen taideakatemian johtajana 1754–1771. Ulkomaalaisena hän sai paljon vastustajia ja erosi tehtävästä mutta jäi Kööpenhaminaan vielä muutamaksi vuodeksi. Hän palasi Ranskaan 1774.

## Lähteet

## Aiheesta muualla
154991 Vinciguerra

**154991 Vinciguerra (2005 BX26)** on pieni asteroidi, joka lähestyy Maata mutta ei leikkaa Maan kiertorataa. Asteroidi luokitellaan Amor-asteroideihin, jotka lähestyvät Maata. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on lähimmillään  astronomisen yksikön päässä Maasta. Kirkkauden ja valon heijastumisen perusteella asteroidi on läpimitaltaan todennäköisesti  &ndash; .

Asteroidi on nimetty Lucia Vinciguerran (s. 1965) mukaan.

## Lähteet
Luettelo Vaasan Palloseurassa pelanneista jalkapalloilijoista

__NOTOC__

Tämä on **luettelo [[Vaasan Palloseura (jalkapallo)|Vaasan Palloseurassa]] pelanneista jalkapalloilijoista**. Luettelo sisältää Suomen korkeimmalla sarjatasolla SM-sarjassa ja Veikkausliigassa esiintyneet pelaajat, sekä heidän pelaamansa kaudet, ottelut ja maalit Vaasan Palloseurassa millä tahansa sarjatasolla.

## A

## B

## C

## D

## E

## F

## G

## H

## I

## J

## K

## L

## M

## N

## O

## P

## R

## S

## T

## U

## V

## W

## Y

## Ä

## Ö

## Lähteet
* 
*
Kronos Kairos

**Kronos Kairos** on Herra Ylpön ohjaama suomalainen tieteiselokuva, joka tuli ensi-iltaan marraskuussa 2025.

Herra Ylppö on paremmin tunnettu muusikkona (muun muassa yhtyeistä Herra Ylppö & Ihmiset ja Maj Karma) sekä musiikkivideoiden ohjaajana. Kronos Kairos -elokuvan kanssa hän teki loikan fiktioon: hän toimii ohjaajana, kuvaajana, leikkaajana, ja myös puvustus sekä tuotanto on ollut osittain hänen vastuullaan.

Kuvauspaikkoina toimivat muun muassa Andalusian vuoristomaisemat Espanjassa ja joitakin sisäkohtauksia on kuvattu Suomessa, muun muassa Karkkilassa.

Elokuvan teema kumpuaa eron jälkeisestä tilasta, tinnitus‐kokemuksesta ja miehisen identiteetin pirstaloitumisesta. Herra Ylppö on kommentoinut, että elokuvaa on työstetty useita vuosia ja siinä näkyy henkilökohtainen prosessi.

Elokuvan ovat käsikirjoittaneet Herra Ylppö ja Mika Lätti. Elokuvan tuottajia ovat Mika Lätti, Herra Ylppö, Toni Järvinen, Jari Sarasvuo, Mariska ja Bo Malmberg.

Elokuvan levittää elokuvateattereihin Elävän kuvan keskus ELKE ry.
## Lähteet

## Aiheesta muualla
**Kronos Kairos* -elokuvan traileri Youtubessa.
Tentek

**Tentek** () on Sasyqköliin laskeva joki Jetısun alueen Alakölin piirissä Kazakstanissa. Sen pituus on 200 kilometriä ja valuma-alueen laajuus 5&nbsp;390 neliökilometriä.

Tentek saa alkunsa Džungarian Alataun pohjoisrinteiden jäätiköiltä. Sen tärkeimmät sivujoet ovat Şynjyly, Şymbūlaq, Arşaly ja Ağynqatty. Joki virtaa yläjuoksullaan kapeassa laaksossa. Alajuoksun tasangolla se jakautuu kolmeksi haaraksi, jotka yhtyvät Üşaralin kaupungin alapuolella.

Tentekin keskimääräinen virtaus Yntalyn kylän luona on 47,1 kuutiometriä sekunnissa. Se täyttyy sulamisvesistä maalis-huhtikuussa. Vettä käytetään juomavetenä ja peltojen keinokasteluun. Alajuoksulle on rakennettu vuonna 1975 valmistunut pato ja kastelujärjestelmä.

## Lähteet
Jean-Louis Hamon

**Jean-Louis Hamon**  (1821–1874) oli ranskalainen taidemaalari. Hän oli Paul Delarochen ja Charles Gleyren oppilas. Hän teki jonkin aikaa Sèvres’n posliinitehtaalle maljakkomaalauksia. Hän on kuitenkin tullut tunnetuksi antiikintyylisistä, Pompejin seinämaalausten mukaan n.s. uuskreikkalaiseen tyyliin (neogrec) maalaamistaan laatukuvista. Pääteoksena pidetään idylliä *Sisareni ei ole täällä* (1853).

## Maalauksia

File:Jean-Louis Hamon.jpg|Jean-Louis Hamon (omakuva)
File:J.L._Hamon,_Portrait_du_peintre_Auguste_Toulmouche_1829-1890.jpg|Auguste Toulmouchen muotokuva.
File:Jean-Louis Hamon - La Comédie humaine.jpg|*La Comédie humaine* (1852).
File:Hamon Jean-Louis-Old China Shop (Pompeii).jpg|*Vanha posliinikauppa (Pompeji)*
File:Brooklyn Museum - Entomologist (Design for a Fan) - Jean-Louis Hamon - overall.jpg|*Entomologi* 


## Lähteet

## Aiheesta muualla
Skodborg

**Skodborg** on taajama Vejenin kunnassa Tanskassa. Taajamassa oli 1&nbsp;221 asukasta vuoden 2025 alussa.

## Väestökehitys

## Lähteet

## Aiheesta muualla
Per Sjöstrand

**Nils Per Erik Sjöstrand** (29. heinäkuuta 1930 Tukholma – 25. lokakuuta 2008 Viken) oli ruotsalainen näyttelijä ja teatteriohjaaja. Hän johti Helsingborgin kaupunginteatteria vuosina 1962–1968.
## Rooleja
* *[[Mansikkapaikka]]* (1957) – Sigfrid Borg
* *[[Agaton Sax (elokuva)|Agaton Sax]]* (1976) – Julius Mosca
* *[[Bluff Stop]]* (1977) – toimittaja

## Lähteet

## Aiheesta muualla
Yleinen alue

**Yleinen alue** on Suomessa asemakaavaan perustuva kunnan omistuksessa oleva yleisen alueen lohkomisessa muodostettu kiinteistö. Se on kiinteistörekisterissä oma kiinteistölajinsa. 

Yleinen alue voi olla:

* katualue
* tori
* katuaukio
* virkistysalue
* liikennealue
* loma- tai matkailualue
* suojelualue
* vaara-alue
* erityisalue
* vesialue
Yleisen alueen omistusoikeutta ei kirjata lainhuutona. Sitä ei voi myöskään pantata. Yleinen alue voidaan vuokrata ja siitä voidaan luovuttaa määräala.

Yleisellä alueella ei voi olla osuutta yhteiseen alueeseen.****

## Lähteet
Ozama

**Ozama** on joki Dominikaanisessa tasavallassa. Se laskee mereen pääkaupunki Santo Domingossa. 

## Joen kulku
Ozama saa alkunsa Loma Siete Cabezasin vuorelta Sierra de Yamasan vuoristosta ja se laskee Karibianmereen Dominikaanisen tasavallan pääkaupunki Santo Domingossa. Pituutta joella on 148 kilometriä ja sen valuma-alueen koko on 2&nbsp;685&nbsp;km². Dominikaanisen tasavallan joista se on neljänneksi pisin. Ozamaan laskee kolme sivujokea: Isabela, Sabita ja Yabacoa.

## Historia
Bartolomé Kolumbus perusti Santo Domingon Ozaman itärannalle vuonna 1496 ja se siirrettiin joen länsirannalle hurrikaanin jälkeen vuonna 1502. Sen suojaksi joen varteen rakennettiin Fortaleza Ozaman linnoitukset. Myöhemmin kaupunkialue on kasvanut joen molemmille puolille ja pitkin joen vartta sisämahan päin.

Joki on kärsinyt saastumisesta. Jokea pitkin saasteita ja jätettä päätyy Karbianmereen ja pääkaupungin rannikolle. Suuri osa esimerkiksi Karibianmeren kelluvasta muovijätteestä päätyy mereen Ozaman kautta. Joen kulku menee ajoittain tukkoon kerääntyneestä jätteestä ja vesihyasinttikasvustoista.

## Lähteet
Hertha Hillfon

**Hertha Maria Lilli-Mor Hillfon** (o.s. **Forsberg**; 2. kesäkuuta 1921 Härnösand – 25. lokakuuta 2013 Tukholma) oli ruotsalainen keraamikko ja kuvanveistäjä. Hän opiskeli Konstfackissa vuosina 1953–1957 ja järjesti ensimmäisen oman näyttelynsä vuonna 1959. Seuraavalla vuosikymmenellä hän sai innoitusta pop-taiteesta. Hillfon teki paljon julkisia ja yksityisiä tilaustöitä muun muassa kouluihin, kirjastoihin, pankkeihin ja hotelleihin. Hän kuoli vuonna 2013 ja hänet on haudattu Tukholman Skogskyrkogårdeniin.
## Teoksia

Hertha Hillfon Barnhuvud 01.JPG|*Barnhuvud*
Filmstaden 2008k.jpg|*[[Astrid Lindgren]]* (2003)
Hertha Hillfon Österlånggatan.JPG|*Tupp* (Österlånggatan, Tukholma)
Hertha Hillfon Solgudinnan.JPG|*Solgudinnan* (Hällefors)

## Lähteet

## Aiheesta muualla
Yleisiin tarpeisiin erotettu alue

**Yleisiin tarpeisiin erotettu alue** on Suomen kiinteistörekisterissä yksi kiinteistön laji. Alue on tarkoitettu käytettäväksi kylän tai jakokunnan tarvetta laajempaan tarkoitukseen.

Yleisiin tarpeisiin erotettuja alueita on perustettu isojaossa ennen vuotta 1917. Niitä on perustettu muun muassa maaseudulla kirkon tonttia tai hautausmaata varten. Alueet eivät tavallisesti ole isojaon jakokunnan yhteisiä. 

Yleisiin tarpeisiin erotettuja alueita on perustettu myös teitä, valtaojia, kouluja, köyhäinhuoneita sekä kruunun ja pitäjän viljamakasiineja varten. 

Yleisiin tarpeisiin erotettuun alueeseen ei voi saada lainhuutoa, mutta siitä on myöhemmin voitu muodostaa tila, johon saa lainhuudon.

## Katso myös

* Yleinen alue

## Lähteet
Inga Gill

**Inga Stina Gill** (2. toukokuuta 1925 Tukholma – 18. lokakuuta 2000 Tukholma) oli ruotsalainen näyttelijä. Hän esiintyi erityisesti komedioissa ja revyissä muun muassa Kar de Mumman kanssa. Vuosina 1987–1989 hän näytteli *[[Öhmanin tavaratalo]]ssa*.
## Rooleja
* *[[Neiti Julie (vuoden 1951 elokuva)|Neiti Julie]]* (1951) – Viola
* *[[Seitsemäs sinetti]]* (1957) – Lisa
## Lähteet

## Aiheesta muualla
Timo Lahtivuori

**Timo Lahtivuori** (s. 11. tammikuuta 1972) on suomalainen jalkapalloilija, pelipaikaltaan laitahyökkääjä. Hän pelasi Veikkausliigaa viitenä kautena Tampereen Pallo-Veikkojen, Turun Palloseuran, ja Vaasan Palloseuran joukkueissa. Hän voitti Suomen-mestaruuden kaudella 1994.

Lahtivuori pelasi 1990-luvun alussa alemmilla sarjatasoilla Åbo IFK:n ja Pargas IF:n joukkueissa. Kaudella 1994 hän pelasi Veikkausliigan mestaruuden voittaneessa Tampereen Pallo-Veikkojen joukkueessa 14 ottelua ja teki niissä kaksi maalia. Kausina 1995 ja 1996 hän pelasi Turun Palloseurassa 29 liigaottelua ja teki niissä kolme maalia. Kausina 1997 ja 1998 hän pelasi Vaasan Palloseurassa 33 liigaottelua ja teki niissä neljä maalia. Sittemmin hän pelasi alemmilla sarjatasoilla muun muassa Someron Voimassa.

## Lähteet
Laxén

**Laxén** on pääosin Suomessa ja Ruotsissa esiintyvä sukunimi. Se ei ole kovin yleinen.  

## Esiintyminen
Suomessa sukunimen edustajia oli 56 vuonna 2025. Se on yleisyyslistalla sijalla 10 440.

Ruotsissa asui vuonna 2020 tilastojen mukaan 35 Laxén-nimistä henkilöä.

Yhdysvalloissa asui vuonna 2010 jopa 111 henkeä, joiden sukunimi oli Laxen tai Laxén. Nimi esiintyy pääosin valkoihoisilla henkilöillä.

## Kuuluisimpia edustajia
* Jessica Laxén (s. 2001), vikeltäjä
* Kaj Laxén (1943–2021), suomalainen toimittaja ja ammattiyhdistysvaikuttaja
* Marianne Laxén, o.s. *Örn* (s. 1945), suomalainen feministi ja rauhanaktivisti

## Lähteet
Erillinen vesijättö

**Erillinen vesijättö** on Suomen kiinteistörekisterissä yksi kiinteistön laji. Erillinen vesijättö on syntynyt, kun järven tai lammen vedenkorkeutta on laskettu. Erillisen vesijätön *erillisyys* on sitä, että vesijätöllä on eri omistajat kuin vesialueella, josta vesijättö on aikanaan syntynyt. Vedenkorkeutta laskettaessa maaksi muuttuneen alueen omistus siirtyi niille, jotka osallistuivat laskuhankkeeseen.

Erillinen vesijättö on syntynyt aina vesistön laskemisesta, ei maannousun kautta. Kaikki vesijätöt eivät ole kiinteistörekisterissä erillisiä vesijättöjä. Erillisiä vesijättöjä ei ole muodostunut enää 1.3.1903 jälkeen.

Erillinen vesijättö ei kuulu mihinkään tilaan. On myös mahdollista, että se on aiemmin kuulunut tilaan mutta sittemmin luovutettu siitä toiselle tilasta irrottamatta.

Oikeuskäytännössä erillisiä vesijättöjä on pidetty irtaimena omaisuutena. Erillisten vesijättöjen omistuksessa on epäselvyyksiä, sillä niiden omistaja ei selviä lainhuuto- ja kiinnitysrekisteristä. Nykyinen omistaja voi olla vaikea selvittää.

Erillisiä vesijättöjä on pääasiassa Pohjois-Savossa ja Pohjois-Karjalassa. Suurimmaksi osaksi ne ovat arvoltaan vähäisiä. Vuonna 2015 arvioitiin, että erillisiä vesijättöjä, joiden omistusoikeus oli selvittämättä, oli jäljellä noin 250.

Vuonna 2017 voimaan tulleen *lain erillisten vesijättöjen lakkauttamisesta* (373/2016) mukaan vesijättö palautetaan osaksi sitä alkuperäistä rekisteriyksikköä, johon se kuului ennen järvenlaskua, jos alueen omistajaa ei saada selvitettyä.

Erilliseen vesijättöön ei voi saada lainhuutoa.

## Lähteet

## Aiheesta muualla

* Markkula, Markku: Vesijätön omistuksesta III – Erilliset vesijätöt, Maankäyttö 4/2008, s. 43
Inga Löwdin

**Inga Margareta Löwdin** (o.s. **Svennbeck**; 1. toukokuuta 1917 Uppsala – 2. kesäkuuta 2008 Uppsala) oli ruotsalainen urheilujohtaja ja Ruotsin urheilun valtakunnanliiton hallituksen ensimmäinen naispuolinen jäsen vuodesta 1951.
## Lähteet

## Aiheesta muualla
Valtion metsämaa

**Valtion metsämaa** on Suomen kiinteistörekisterissä kiinteistön laji, joka käsittää valtion omistamaa metsää. Metsämaan omistus perustuu monessa tapauksessa Kustaa I Vaasan julistukseen vuodelta 1542. Sen mukaan asumattomat erämaat kuuluvat Jumalalle, kuninkaalle ja Ruotsin kruunulle.

Kaikki Suomen valtion omistamat metsät eivät ole kiinteistörekisterissä valtion metsämaan lajisia. Valtio omistaa metsämaata myös tiloina sekä luonnonsuojelualueina. 

Valtion metsämaiden merkitseminen kiinteistörekisteriin saatiin valmiiksi 1990-luvulla.

Valtion metsämaahan ei voi saada lainhuutoa.

## Katso myös

* Kruununmetsä

## Lähteet
Norsunluurannikon presidentinvaalit 2025

**Norsunluurannikon presidentinvaalit 2025** järjestettiin 25. lokakuuta. Vaaleissa 83-vuotias, vuodesta 2011 presidenttinä toiminut Alassane Ouattara tavoitteli neljättä kautta. Vaalien alla useita opposition ehdokkaita, mukaan lukien entistä presidenttiä Laurent Gbagboa, estettiin asettumasta ehdolle. Tämä aiheutti laajoja mielenosoituksia. Ouattaralla oli vaaleissa neljä haastajaa, jotka olivat sitoutumattomia tai pienten puolueiden ehdokkaita, eikä yhdelläkään katsottu olevan mahdollisuuksia voittoon. Ouattaran aikana maan talous on kasvanut erityisesti kaakaon hinnan nousun myötä, mutta yli kolmasosa väestöstä elää yhä köyhyydessä ja varsinkin nuorisotyöttömyys on korkealla tasolla.

Ouattara voitti odotetusti keräten alustavien tulosten mukaan lähes 90 prosenttia äänistä.
## Lähteet
Joakim Hirschovits

**Joakim Hirschovits-Gerz** (s. 17. heinäkuuta 2006 Espoo) on suomalainen jääkiekkoilija, joka edustaa SM-liigajoukkue Kiekko-Espoota. Hän on pelipaikaltaan keskushyökkääjä. Hirschovitsilla on juniorisopimus ja hän on pelannut pääasiassa seuran U20-joukkueessa.

## Ura
### Seuraura
Hirschovits on Helsingin IFK:n kasvatti. Hän voitti kauden 2021–2022 päätteeksi U16 SM-hopeaa ja kauden 2022–2023 päätteeksi U18 SM-pronssia. Kauden 2023–2024 Hirschovits pelasi suurimmaksi osaksi U20-joukkueessa, mutta hän vahvisti myös U18-joukkuetta, jossa Hirschovits voitti SM-hopeaa.

Kaudeksi 2025–2026 Hirschovits siirtyi yhdessä kaksoisveljensä Jonatanin kanssa Kiekko-Espoon U20-joukkueeseen. Seuran urheilutoimenjohtajana toimii heidän isänsä Kim Hirschovits. Joakim Hirschovits teki SM-liigadebyyttinsä 24. lokakuuta 2025 kasvattajaseuraansa HIFK:ta vastaan. Hänet merkittiin Kiekko-Espoon nelossentteriksi laidoilleen Ottoville Leppänen ja Jere Väisänen. Hirschovits sai ottelussa jääaikaa 9.17 minuuttia.

### Maajoukkueura
Hirschovits edusti Suomen alle 17-vuotiaiden maajoukkuetta Euroopan nuorten olympiafestivaaleilla vuonna 2023, jolloin hän voitti pronssia. Hirschovits pelasi turnauksessa kaikki neljä poikien maaotteluaan.

## Yksityiselämä
Hirschovitsin kaksoisveli Jonatan pelaa hyökkääjänä Joakimin joukkuetoverina Kiekko-Espoon U20-joukkueessa. Veljesten isä Kim Hirschovits pelasi omalla urallaan hyökkääjänä pudotuspelit mukaan lukien yhteensä 766 SM-liigaottelua HIFK:ssa, Jokereissa, Bluesissa ja Kärpissä. Hän voitti SM-liigan pistepörssin kahdesti (2008–2009 ja 2014–2015). Kim pelasi urallaan myös Ruotsissa ja KHL:ssä. Hän toimii nykyään Kiekko-Espoon urheilutoimenjohtajana.

## Tilastot

## Lähteet
*
*
*

### Viitteet
Wilhelm Gottlieb Hankel

**Wilhelm Gottlieb Hankel** (1814–1899) oli saksalainen fyysikko. Hän oli vuodesta 1840 Hallen yliopiston fysiikan ja kemian yksityisdosentti ja 1847 ylimääräinen professori. Hänet kutsuttiin 1849 Leipzigin yliopistoon fysiikan professoriksi, ja hän hoiti tointa vuoteen 1857. Hankel suoritti tieteellisen työnsä etupäässä sähköopin, semminkin lämpösähkön alalla: hän tutki kiteiden lämpösähköominaisuuksia, sähköpurkausvirran magneettisia vaikutuksia, virtoja, jotka syntyvät valon vaikuttaessa veteen tai suolaliuoksiin upotettuihin metalleihin. Hän keksi uusia keinoja ja kokeita ilmasähkön mittaamiseksi ja esitti uuden teorian sähköilmiöiden selittämiseksi. Tutkimustensa tulokset hän julkaisi tieteellisissä aikakauskirjoissa ja teoksessa *Elektrische Untersuchungen* (1856–1899). Sen ohessa hän toimitti saksalaisen painoksen Aragon-julkaisuista (1854–1860, 16 nid.).

Hankelin poika oli matemaatikko Hermann Hankel (1839–1873).

## Lähteet
Hermann Hankel

**Hermann Hankel** (1839–1873) oli saksalainen matemaatikko. Hän opiskeli matematiikkaa Leipzigin ja Göttingenin yliopistoissa. Hän oli vuodesta 1863 matematiikan dosentti Leipzigin yliopistossa ja 1867 ylimääräinen professori. Samana vuonna hän siirtyi professoriksi Erlangenin yliopistoon ja 1869 Tübingeniin. Hän kiinnostui etenkin matemaattisesta analyysistä ja aikoi julkaista täydellisen kompleksifunktioiden teorian. Siitä ilmestyi kuitenkin vain ensimmäinen osa *Theorie der complexen Zahlensysteme* (1867). Lisäksi hän kirjoitti teoksen *Die eulerschen Integrale bei unbeschränkter Variabilität des Argumentes* (1863). Hänen kuolemansa jälkeen julkaistiin hänen käsikirjoituksistaan *Zur Geschichte der Mathematik im Altertum und Mittelalter* (1874) ja *Die Elemente der projektivischen Geometrie in synthetischer Behandlung* (1875).

Hermann Hankelin isä oli fyysikko Wilhelm Gottlieb Hankel (1814–1899).

## Lähteet

## Aiheesta muualla
Hankel

**Hankel** on muun muassa seuraavien saksalaisten henkilöiden sukunimi:

*Gerd Hankel (s. 1957), juristi ja kielitieteilijä
*Hermann Hankel (1839–1873), matemaatikko
*Marie Hankel, o.s. *Dippe* (1844–1929), esperantonkielinen runoilija
*Paul Josef Hankel (1856–?), valtakunnanoikeuden tuomari (Reichsgerichtsrat)
*Wilhelm Gottlieb Hankel (1814–1899), fyysikko
*Wilhelm Hankel (1929–2014), taloustieteilijä
Petri Viljanen (jalkapalloilija, 1977)

**Petri Viljanen** (s. 7. marraskuuta 1977) on suomalainen jalkapalloilija, pelipaikaltaan maalivahti. Hän kuului Turun Palloseuran ja toisen turkulaisseuran FC Interin veikkausliigajoukkueisiin neljänä kautena ja pelasi kaikkiaan kymmenen veikkausliigaottelua.

Viljanen pelasi ensimmäisen veikkausliigaottelunsa Turun Palloseuran joukkueessa syyskuussa 1995. Hän kuului TPS:n liigamiehistöön myös kaudella 1996 mutta ei päässyt pelaamaan. Seuraavat kolme kautta hän edusti FC Interiä. Kaudella 1997 hän pelasi viisi liigaottelua. Kaudella 1998 hän pelasi Ykköseen pudonneessa FC Interissä 23 sarjaottelua. Kaudella 1999 FC Inter oli jälleen Veikkausliigassa, jossa Viljanen pelasi neljä ottelua. Tämän jälkeen hän pelasi alemmilla sarjatasoilla muun muassa naantalilaisessa VG-62:ssa, Salon Palloilijoissa ja Someron Voimassa.

Viljanen pelasi kymmenen poikien maaottelua vuosina 1993–1995.

Petri Viljasen isoveli Petteri Viljanen pelasi jalkapalloa Veikkausliigassa.

## Lähteet
Catherine Connolly

**Catherine Connolly** (s. 1957 Galway, Irlanti) on irlantilainen poliitikko, joka valittiin vuonna 2025 maansa presidentiksi. Hän on vuodesta 2007 ollut sitoutumaton, ja sitä ennen hän oli Työväenpuolueen jäsen. Connolly oli ensimmäinen nainen Irlannin parlamentin varapuhemiehenä.

Connolly astui presidentin virkaan 11. marraskuuta 2025.

## Nuoruus, opiskelu ja työura
Catherine Connolly syntyi 1957 ja kasvoi 14-lapsisessa perheessä Galwayn esikaupunkialueella Shantallassa. Hän syntyi perheen lapsista yhdeksäntenä, ja perhe asui sosiaalisesti rakennetuilla asuinalueella. Catherine oli yhdeksänvuotias, kun hänen äitinsä kuoli yllättäen. Perheen nuorin lapsi oli vain vuoden vanha. Hänen isänsä oli rappaaja, ja tämä teki myös muita rakennusalan töitä elättääkseen perheensä.

Connolly opiskeli ensin kliinistä psykologiaa ja valmistui Leedsin yliopistosta maisteriksi 1981. Hän toimi Galwayn kreivikunnan terveyslautakunnan kliinisenä psykologina mutta kieltäytyi vakituisesta työpaikasta. Connolly opiskeli sen sijaan iltakursseilla oikeustiedettä ja pääsi sitäkin opiskelemaan Galwayn yliopistoon. Hän suoritti 1989 oikeustieteen tutkinnon ja sai kaksi vuotta myöhemmin luvan toimia asianajajana.

## Poliittinen ura
Connolly aloitti poliittisen uransa vasta 1999, jolloin hän oli jo yli 40-vuotias. Hän halusi osallistua päätöksentekoon omien sanojensa mukaan Irlannin asuntopulan takia. Hän kuvasi ongelmaa ”aikaamme määrittäväksi yhteiskunnalliseksi kriisiksi”. Connolly valittiin Irlannin työväenpuolueesta Galwayn kunnanvaltuustoon, jossa hän oli lopulta 17 vuoden ajan. Hän toimi vuoden ajan myös kaupungin pormestarina.

Connolly jätti vuonna 2007 Työväenpuolueen petyttyään, kun puolue ei kannattanut häntä Michael D. Higginsin varapresidenttiehdokkaaksi. Hän oli tämän jälkeen kahdesti sitoutumattomana ehdolla, ennen kuin kolmannella kerralla hänet valittiin Irlannin parlamenttiin vuonna 2016. Connolly valittiin vuonna 2020 parlamentin varapuhemieheksi. Hänestä tuli ensimmäinen nainen, joka johti puhetta Irlannin parlamentissa. Connolly onnistui yhdistämään opposition voimat taakseen ja voitti näin hallituspuolueen ehdokkaan varapuhemiesäänestyksessä.

Connolly ilmoitti elokuussa 2025 pyrkivänsä lokakuun vaaleissa presidentiksi. Hän uskoi tässä vaiheensa saaneensa tarpeeksi kannatusta puolueilta. Connolly sai vaaleissa ylivoimaisen voiton, saaden yli 63 prosenttia äänistä. Vaalien äänestysprosentti jäi varsin matalaksi, ja hylättyjä ääniä annettiin ennätysmäärä. Äänestysintoon ilmeisesti vaikutti oikeistolaisen ehdokkaan puuttuminen, ja samalla monet konservatiivit kehottivat antamaan protestiääniä.

## Lähteet
Ihorombe

**Ihorombe** on alue Madagaskarin eteläosan sisämaassa, yksi aluehallinnon 24:stä alueesta. Vuoden 2018 väestönlaskennassa sen väkiluku oli 417&nbsp;312 ja pinta-ala 26&nbsp;046,0 neliökilometriä. Väestöstä kaupunkilaisia oli  prosenttia eli 39&nbsp;556 asukasta. Vuonna 2023 väkiluvuksi kirjattiin  asukasta.

Ihoromben alueen naapureina ovat naapureina ovat lännessä Atsimo-Andrefanan alue, pohjoisessa Haute Matsiatran, idässä Atsimo-Atsinananan ja etelässä Anosyn alueet.

Aluekeskus on Ihosyn kaupunki, joka sijaitsee 602 kilometriä pääkaupunki Antananarivosta etelään (kansallista maantietä RN 7). Paikallisemmalla tasolla alue jakautuu kolmeen piiriin ja nämä edelleen kuntiin, joiden väkiluku oli vuonna 2023 seuraava:
* Iakoran piiri, 62&nbsp;145 as. (55&nbsp;380 as., VL2018), 4&nbsp;258 km²
* Ihosyn piiri, 328&nbsp;658 as. (292&nbsp;880 as.), 18&nbsp;372 km²  
* Ivohiben piiri, 77&nbsp;487 as. (69&nbsp;052 as.), 4&nbsp;300 km²  

Ihoromben alueella sijaitsevista suojelualueista mainittakoon Isalon kansallispuisto, sekä osin alueella sijaitsevat Andringitran ja Befotaka–Midongyn kansallispuisto (eli Parc National Midongy du Sud).


RanohiraGrandRueGeschäfte.jpg|Kadunvarren kauppoja Ranohirassa.
Isalo - view from massif.jpg|Isalon kansallispuistoa massivilta nähtynä.
Isalo canyons.jpg|Kallio kanjoneineen Isalon kansallispuistossa.
Isalo - Massif.jpg|Massiivin karua kalliomaastoa.
Arc en ciel sur le parc de l'Isalo, Madagascar (25455298663).jpg|Isalon kansallispuistoa.
Isalo - Namaza - piscine naturelle.jpg|Isalon kansallispuistoa.
Entrée de la ville d'Ilakaka, RN7.jpg|Ilakakan kaupunki (maantieltä RN 7, 10/2025).
Bara 15.JPG|Isalon seudun Baran kylää.
Bara 13.JPG|Baran kylää.
Bara 09.JPG|Baran kylän väkeä.
Rock outcrops on approach to Isalo N-P - Flickr - gailhampshire.jpg|Maisemaa Ihoromben alueelta.

## Lähteet
* 
* 

### Viitteet

## Aiheesta muualla
Tommi Virtanen (jalkapalloilija)

**Tommi Virtanen** (s. 25. tammikuuta 1971) on suomalainen jalkapalloilija, pelipaikaltaan keskikenttäpelaaja. Hän pelasi Veikkausliigaa neljä kautta Turun Palloseuran joukkueessa.

Virtanen pelasi kauden 1991 Turun Pallossa ja nousi sieltä Turun Palloseuran veikkausliigamiehistöön. Hän pelasi TPS:ssä neljän kauden aikana 59 veikkausliigaottelua ja teki niissä kolme maalia. Kaudella 1996 hän edusti Ykkösessä seinäjokelaista Törnävän Pallo-55:tä, minkä jälkeen hän jatkoi pelaamista alemmilla sarjatasoilla.

## Lähteet
Tommi Virtanen

**Tommi Virtanen** voi tarkoittaa seuraavia suomalaisia henkilöitä:

* Tommi Virtanen (s. 1971), jalkapalloilija
* Tommi Virtanen (s. 1989), jääkiekkoilija
* Tommi E. Virtanen (s. 1971), tietokirjailija ja ohjaaja
* Tommy Wirtanen (s. 1983), jalkapalloilija
Argentiinan parlamenttivaalit 2025

**Argentiinan parlamenttivaalit 2025** järjestettiin 26. lokakuuta. Niissä valittiin 127 jäsentä 257-paikkaiseen edustajainhuoneeseen ja 24 jäsentä 72-paikkaiseen senaattiin.

Vaaleja pidettiin ratkaisevina presidentti Javier Milein ajaman libertaristisen politiikan jatkolle. Milein suosiota olivat heikentäneet muun muassa hänen lähipiiriään koskeneet korruptioskandaalit, ja syyskuussa pidetyissä paikallisvaaleissa hänen La Libertad Avanza -puolueensa kärsi pahan tappion. Yhdysvaltain presidentti Donald Trump oli uhannut peruvansa maalle lupaamansa 40 miljardin apupaketin, jos Milein puolue ei voita parlamenttivaaleja.

Milein puolue nousi vaalien suureksi voittajaksi saaden 41 prosenttia äänistä. Se sai 13 jaossa olleista 24 paikasta senaattiin ja 64 jaossa olleista 127 paikasta edustajainhuoneeseen. Äänestysprosentti oli 67,9 eli matalin vuosikymmeniin.
## Lähteet
Angry Birds -elokuva 3

**Angry Birds -elokuva 3** () on joulukuussa 2026 ensi-iltansa saava suomalais-yhdysvaltalainen tietokoneanimoitu elokuva, jonka on ohjannut John Rice. Se on jatko-osa vuoden 2019 *[[Angry Birds -elokuva 2]]* ja perustuu sen tavoin suomalaisen peliyhtiö Rovion samannimiseen videopelisarjaan. Tuotantoyhtiö on Rovio Animation, Sega Sammy Mega ja Prime Focus Studios, ja levittäjä Paramount Pictures. Elokuvan pääosissa näyttelevät Jason Sudeikis, Josh Gad, Rachel Bloom, Danny McBride, Emma Myers, Keke Palmer, Lily James, Tim Robinson, Walker Scobell, Sam Richardson, Maitreyi Ramakrishnan, Nikki Glaser, and Marcello Hernandez.

## Ääninäyttelijät

## Ensi-ilta
Elokuva saa ensi-iltansa Yhdysvalloissa ja Suomessa 23. joulukuuta 2026.

## Lähteet
Analanjirofo

**Analanjirofo** on hallinnollinen alue Madagaskarin koillisosassa, yksi aluehallinnon 24:stä alueesta. Kooltaan nykyinen Analanjirofon alue on määritelty vuonna 2021 säädetyllä lailla, jossa alueen pohjoisosasta irrotettiin kaksi piiriä uuden Ambatosoan alueen perustamiseksi. Vuonna 2023 siellä asui  asukasta. Alueen pinta-ala oli noin  neliökilometriä.

Analanjirofon alue rajautuu idässä Intian valtamereen. Naapurialueita ovat etelässä Atsinananan, lännessä Alaotra-Mangoron, luoteessa Sofian ja pohjoisessa 2021 perustettu Ambatosoan alue.

Paikallisella tasolla alue jakautuu neljään piiriin ja edelleen 41 kuntaan (VL2018:n piirein kuntajaon mukaan). Piirien perustiedot ovat:
* Fenoarivo Atsinanana (), 319&nbsp;626 as. (2023), 2&nbsp;570 km², 12 kuntaa,
* Sainte Marie, 30&nbsp;099 as., 210 km², 1 kunta, 
* Soanierana Ivongo, 161&nbsp;239 as., 5&nbsp;204 km², 8 kuntaa, ja
* Vavatenina, 218&nbsp;751 as., 3&nbsp;204 km², 10 kuntaa.

Aluekeskus on Fenoarivo () kaupunki ja kunta, joka sijaitsee 475 kilometriä pääkaupunki Antananarivosta koilliseen (kansallisia maanteitä RN2 ja RN5 pitkin) ja jonka väkiluku oli (VL2018). Aluekeskuksesta käytetään myös sen piirin nimeä: Fenoarivo Atsinanana (eli ). 
## Lähteet
* 

* 

### Viitteet

## Aiheesta muualla
Emilia Nyman

**Emilia Nyman** (s. 1980) on suomalainen näyttelijä, laulaja ja laulunopettaja. Hänen äänialansa on sopraano.

## Elämä ja ura
Emilia Nyman valmistui musikaaliartistiksi Göteborgin Balettakademienista vuonna 2002. Hän on työskennellyt Helsingin kaupunginteatterissa vuodesta 2003. Musikaalien lauluvalmentajana hän aloitti 2016. Lisäksi Nyman on ollut lauluvalmentajana ja laulunopettajana muun muassa Kouvolan Teatterissa, Turun ruotsalaisessa teatterissa, Turun kaupunginteatterissa ja Tampereen Työväen Teatterissa.

Nymanin rooleja ovat olleet muun muassa Madde (*Kick*, 2003), Mimi (*[[Miss Saigon]]*, 2004), Flickan med Svavelstickorna (*Flickan med svavelstickorna*, 2010), Smitty (*[[Miten menestyä vaivatta liike-elämässä]]*, 2014) ja Milan Stage Manager (*Kinky Boots*, 2018). Nyman näytteli useita rooleja kappaleessa *Kirka – Surun pyyhit silmistäni* vuonna 2017.

Nyman on toiminut solistina Emilia Nyman Quintet -kokoonpanossa. Lisäksi hän on dubannut useissa ohjelmissa.

Nyman toimi laulunopettajana Arto Halosen ohjaamassa elokuvassa *[[Antero Varovainen ja onnenkivi]]* (2023).

## Lähteet

## Aiheesta muualla
*Emilia Nyman: Lördagsgästen (ruotsiksi)
Ilmari Viitanen

**Ilmari Mikael Viitanen** (22. joulukuuta 1929 Turku – 23. huhtikuuta 1993 Turku) oli suomalainen käsipalloilija ja jalkapalloilija. Hän pelasi käsipalloa Suomen maajoukkueessa ja jalkapalloa Mestaruussarjassa.

Viitanen kuului käsipallossa Suomen MM-kisajoukkueeseen ulkokenttien MM-kilpailuissa Länsi-Saksassa 1955 ja sisäkenttien MM-kilpailuissa Itä-Saksassa 1958. Hän voitti Turun Palloseuran joukkueessa A-poikien Suomen-mestaruuden vuonna 1946 sekä saavutti miesten SM-hopeaa Turun Toverien joukkueessa vuosina 1957 ja 1958.

Viitanen voitti jalkapallossa Turun Palloseuran joukkueessa Suomen Palloliiton alle 18-vuotiaiden mestaruuden vuonna 1946. Hän pelasi TPS:n edustusjoukkueessa neljä mestaruussarjaottelua kaudella 1950 sekä 18 mestaruussarjaottelua niin kaudella 1951 kuin myös kaudella 1952. Hän jatkoi TPS:n joukkueessa kaudet 1953, 1954 ja 1955 Suomensarjassa. Kaudet 1956–1963 Viitanen edusti Turun Tovereita, ja joukkueen pelatessa Mestaruussarjassa kaudella 1961 Viitaselle kertyi vielä 22 pääsarjaottelua lisää. Kaudella 1964 Viitanen edusti kolmannella sarjatasolla Pargas IF:ää.

Viitanen pelasi kuusi jalkapallomaaottelua Suomen B-maajoukkueessa vuosina 1957–1961.

Viitanen oli ammatiltaan kultaseppä.

## Lähteet
Daniela (albumi)

**Daniela** on suomalaislaulaja Markku Aron kahdeksas, keväällä 1980 julkaistu studioalbumi. Albumin kahdestatoista kappaleesta seitsemän on käännöskappaleita.

Yksi levyn tunnetuimmista kappaleista on nimikappale, joka on käännös kroatialaislaulaja Oliver Dragojevićin kappaleesta ”Danijela” vuodelta 1979. Kappale julkaistiin myös singlenä yltäen parhaimmillaan Suomen jukebox-listan kahdeksanneksi.

## Kappaleet
; A-puoli
# 
# 
# 
# 
# 
# 

; B-puoli
# 
# 
# 
# 
# 
# 

## Tekijät
### Muusikot
*Kalervo ”Kassu” Halonen – kapellimestari (4, 5, 8, 10–12), kosketinsoittimet ja/tai taustalaulut (”Sua en saa puhumaan”)
*Esa Nieminen – kapellimestari (1–3, 6, 7, 9)
*Kalle Fält ja Pave Maijanen – taustalaulut (2, 5, 6, 10, 11)
*Marjo-Riitta Kervinen – taustalaulut (1, 2, 6, 10, 11; mukana myös Halosen sovittamilla kappaleilla)
*Irina Milan – taustalaulut (1, 2, 6, 7, 9–12)
*Esko Heikkinen – trumpetti (”Taivaansiniset silmät”)
*Kari Kuusamo – kosketinsoittimet (1–6, 8, 10–12)
*Kaj Westerlund – kosketinsoittimet tai kitarat (”Sua en saa puhumaan”) 
*Juha Björninen – kitarat (paitsi ”Kaikki tiet luokses johtaa”)
*Janne Louhivuori – kitarat (1, 2, 4–6, 8, 10–12)
*Heikki ”Häkä” Virtanen – bassokitara (1–3, 6, 7, 9, 10, 12)
*Vesa Aaltonen – rummut (1–6, 8, 10–12)
+
*Heikki Hämäläinen – viulut (1, 2, 4, 8, 9, 11)
*Yrjö Lasonpalo – viulut (ainakin Halosen sovittamilla kappaleilla)
*Mikko Pesonen ja Jorma Ylönen – viulut (1, 2, 4, 8, 11)
*Seppo Rautasuo – viulut (1, 2, 4, 8, 9, 11)
*Veikko Lipponen ja Kari Tuunanen – alttoviulut (ainakin Halosen sovittamilla kappaleilla)

### Tuotanto
*Finnlevy / Esa Nieminen – tuottaja
*Jukka Teittinen ja Tom Vuori – äänitys
*Erik Uddström – kannen valokuvat

## Lähteet
* [– Suomen äänitearkisto ry:n levytietokanta 1901–1999](https://fenno.musiikkiarkisto.fi/ Fenno)

### Viitteet
Paul Vihermaa

**Paul Valdemar Vihermaa** (14. huhtikuuta 1920 – 21. marraskuuta 2005) oli suomalainen jalkapalloilija, pelipaikaltaan puolustaja. Hän pelasi Mestaruussarjassa 1940- ja 1950-luvuilla ja voitti Suomen-mestaruuden vuonna 1949.

Vihermaa pelasi Maarian Kisa-Veikkojen joukkueessa kauden 1943–1944 Mestaruussarjaa ja Turun Toverien joukkueessa TUL:n mestaruussarjaa. Kaudesta 1946–1947 alkaen hän edusti Turun Palloseuraa seitsemän kauden ajan Mestaruussarjassa ja lopuksi vielä yhden kauden Suomensarjassa. Hän saavutti SM-hopeaa kaudella 1948 ja voitti Suomen-mestaruuden kaudella 1949. Vihermaa pelasi TPS:ssä kaikkiaan 95 mestaruussarjaottelua ja teki niissä kahdeksan maalia.

## Lähteet
Jalkapallon Suomen Cup 1978

**Jalkapallon Suomen Cup 1978** oli cupin 24. järjestämisvuosi. Kilpailuun osallistui 294 joukkuetta. Mestaruussarjan ja I divisioonan joukkueet pääsivät suoraan varsinaisen cupin ensimmäiselle kierrokselle, ja muut joukkueet pelasivat ennen sitä karsintakilpailun, josta 40 joukkuetta selviytyi varsinaiseen cupiin.

Kaksiosaisessa loppuottelussa pelasivat mestaruussarjajoukkueet Lahden Reipas ja Kuopion Pallotoverit. Reipas voitti 8. lokakuuta 1978 Kuopiossa pelatun ensimmäisen ottelun maalein 1-3. Toinen ottelu Lahdessa päättyi tasapeliin 1-1, joten Reipas voitti mestaruuden yhteismaalein 4-2. Mestaruus oli Reippaan seitsemäs.

## Suomen Cupin ottelut varsinaisen kilpailun 3. kierroksesta alkaen

## Lähteet
* 

### Viitteet
Taskuset

**Taskuset** oli suomalainen WSOY:n kustantama lastenkirjasarja, jota julkaistiin 42 kappaletta vuosina 1972–1975.

## Kirjat

# Koraalisaari
# Viimeinen Mohikaani
# Taivas mikä Sisar
# Iloinen Tyttö
# Anita mustalaistyttö
# Villi kissa katsoo lasin takaa
# Aarresaari
# Pertsa ja Kilu
# Hirventappaja
# Sanovat Aliisoniksi
# Näkymätön Intiaani
# Velhojuuri
# Ruohoaavikko
# Pilkku päässä
# Saaressa kasvaa omenapuu
# Kulkuri ja musta ratsu
# Arestista se alkoi
# Pertsa ja Kilu kippareina
# Tom Sayerin seikkailut
# Uljas musta
# Vaitelias veli
# Vimperin pihan Ilona
# Haamu keskipäivän auringossa
# Kulmakujan perhe
# Askeetti ei saa komplekseja
# Musta orhi
# Pakkolasku länsijäätikölle
# Takapihan sankareita
# Vanhan rouvan salaiset paperit
# Villi ruusu
# Talo rannikolla
# Priska
# Seitsemän Sisarusta
# Sisarusten varttuessa
# Musta veljeskunta 1
# Musta veljeskunta 2
# Kuin taivaan linnut
# Hallatunturin lapset
# Yllätyksiä kulmakujalla
# Prinssi ja kerjäläispoika
# Kadonnut prinssi
# Koljonvirran sissit

## Lähteet
Juha Virkki

**Juha Virkki** (s. 20. syyskuuta 1977) on suomalainen jalkapalloilija, pelipaikaltaan keskuspuolustaja. Hän pelasi Veikkausliigaa viisi kautta Turun Palloseuran joukkueessa.

Virkki on Piikkiön Palloseuran kasvatti. Hän siirtyi kauden 1998 jälkeen Åbo IFK:sta Turun Palloseuraan, jota hän edusti seitsemän kauden ajan. Kaudella 1999 Virkki pelasi 24 liigaottelua ja teki niissä yhden maalin. Kaudella 2000 hän pelasi 24 liigaottelua tekemättä maaleja. Kaudet 2001 ja 2002 TPS pelasi Ykkösessä, jossa Virkille kertyi kaikkiaan 42 sarjaottelua. TPS:n palattua Veikkausliigaan Virkki pelasi 26 liigaottelua ja teki yhden maalin kaudella 2003, pelasi 19 liigaottelua ja teki kaksi maalia kaudella 2004 sekä pelasi 17 liigaottelua ilman maaleja kaudella 2005. Vuoden 2005 päätteeksi hän ilmoitti lopettavansa pääsarjauransa ja keskittyvänsä siviilityöhönsä. Hän jatkoi jalkapallon pelaamista alemmilla sarjatasoilla.

Virkki pelasi yhden nuorten maaottelun vuonna 1999.

## Lähteet
Hannu Heusala

**Hannu Heikki Heusala** (2. elokuuta 1951 Kalajoki – 2. syyskuuta 2025 Oulu) oli suomalainen elektroniikan professori.

Heusala tuli ylioppilaaksi Kalajoen yhteiskoulusta 1970 ja valmistui Oulun yliopistosta diplomi-insinööriksi 1975, tekniikan lisensiaatiksi 1979 ja väitteli siellä tekniikan tohtoriksi 1984.

Heusala tuli tunnetuksi yhtenä VHDL-laitteistokuvauskielen soveltamisen edelläkävijöistä Suomessa ja yleisemmin elektroniikan suunnittelumenetelmien ja kehitysympäristöjen tutkijana ja kehittäjänä. Oulun yliopistossa hän sekä julkaisi tutkimuksia että oli mukana laatimassa ja toimittamassa alansa oppikirjoja ja tietoteoksia. Toimittuaan 1990-luvulla VTT:n elektroniikkayksikön tutkimuspäällikkönä Oulussa Heusala palasi yliopistolle. Hänet nimitettiin elektroniikan professoriksi erityiskohteenaan digitaalisten järjestelmien logiikkasuunnittelun menetelmät ja digitaalisten piirien toteutustekniikat. Hänet oli jo tätä ennen nimitetty yliopistoon elektroniikan dosentiksi. Heusala jäi eläkkeelle 2013. Tutkimuskohteisiinsa liittyen hän sai useita patentteja keksinnöille ja oli perustamassa uusia yrityksiä.

## Lähteet
Jalkapallon Suomen Cup 1979

**Jalkapallon Suomen Cup 1979** oli cupin 25. järjestämisvuosi. Kilpailuun osallistui 293 joukkuetta. Cup pelattiin uudella järjestelmällä. Mestaruussarjan ja I divisioonan joukkueet pelasivat keskenään yhden kierroksen, jonka otteluparien voittajat pääsivät suoraan cupin kahdeksannelle kierrokselle. Muut joukkueet pelasivat keskenään seitsemän kierrosta, joiden jälkeen neljä joukkuetta selviytyi kahdeksannelle kierrokselle. Nämä neljä joukkuetta olivat Närpiön Kraft, Hirvensalon Heitto ja Pietarsaaren Jaro II divisioonasta sekä III divisioonan Lahden Palloseura.

Helsingissä 21. lokakuuta pelatussa loppuottelussa kohtasivat mestaruussarjajoukkueet Tampereen Ilves ja Turun Palloseura. Ilves voitti ottelun maalein 2–0 ja saavutti toisessa cupfinaalissaan ensimmäisen mestaruutensa.

## Suomen Cupin ottelut 8. kierroksesta alkaen

## Lähteet
* 

### Viitteet
Arvi Virtanen

**Arvi Aarre Virtanen** (31. elokuuta 1922 – 21. lokakuuta 1987 Turku) oli suomalainen jalkapalloilija, pelipaikaltaan tukimies. Hän pelasi Mestaruussarjassa Turun Palloseuran joukkueessa vuosina 1945–1952 ja voitti Suomen-mestaruuden vuonna 1949.

Virtanen pelasi kahdeksan kauden aikana Mestaruussarjassa kaikkiaan 109 ottelua ja teki niissä kolme maalia. Hän saavutti SM-hopeaa kaudella 1948 ja voitti Suomen-mestaruuden kaudella 1949.

## Lähteet
Stéphanie de Lannoy

**Stéphanie de Lannoy**  (s. 18. helmikuuta 1984 Renaix, Belgia) on Luxemburgin suurherttuatar ja suurherttua Guillaume V:n vaimo. 

Kihlautuminen silloisen kruununprinssin kanssa julkistettiin 26. huhtikuuta 2012 ja pariskunta meni naimisiin siviilivihkimisessä 19. lokakuuta 2012, minkä jälkeen seuraavana päivänä oli kirkollinen vihkiminen. Pariskunnalla on kaksi poikaa, prinssit Charles ja François.

Hän on belgialaisesta aatelissuvusta.

## Lähteet
Erkki Norelma

**Erkki Edvard Norelma** (29. elokuuta 1924 Turku – 2. huhtikuuta 2008 Turku) oli suomalainen jalkapalloilija, pelipaikaltaan laitahyökkääjä. Hän edusti Mestaruussarjassa Turun Palloseuraa ja voitti yhden Suomen-mestaruuden.

Norelma pelasi Turun Palloseuran junioreissa. Hän pelasi Mestaruussarjassa kausina 1949–1952 kaikkiaan 39 ottelua ja teki niissä kahdeksan maalia. Hän voitti Suomen-mestaruuden kaudella 1949, jolloin hän pelasi 15 ottelua ja teki kolme maalia. Kausina 1953–1954 Norelma vielä pelasi Suomensarjaan pudonneessa TPS:ssä.

## Lähteet
Jaakko Heinonen

**Jaakko Olavi Heinonen** (12. tammikuuta 1923 Turku – 3. tammikuuta 2003 Turku) oli suomalainen jalkapalloilija, pelipaikaltaan oikea tukimies. Hän edusti Mestaruussarjassa Turun Palloseuraa ja voitti yhden Suomen-mestaruuden.

Heinonen pelasi uransa alkupuolella Maarian Kisa-Veikoissa. Hän pelasi Mestaruussarjassa Turun Palloseurassa kausina 1945–1952 kaikkiaan 90 ottelua ja teki niissä yhden maalin. Hän saavutti SM-hopeaa kaudella 1948 ja voitti Suomen-mestaruuden kaudella 1949. Hän pelasi mestaruuskaudella täydet 22 ottelua.

Heinonen pelasi myös jääpalloa Turun Palloseuran joukkueessa.

## Lähteet
Uefa Super Cup 2021

**Uefa Super Cup 2021** oli järjestykseltään 46. Uefa Super Cupin ottelu. Siinä kohtasivat kaksi hallitsevaa Euroopan seurajoukkueiden pääkilpailujen mestaria Mestarien liigan voittaja ja Eurooppa-liigan voittaja. Ottelu pelattiin 11. elokuuta 2021 Windsor Parkilla, Belfastissa, Pohjois-Irlannissa. Varsinainen peliaika päättyi 1–1 ja Chelsea voitti rangaistuspotkukilpailun 6–5 ja saavutti seurahistoriansa toisen UEFA Super Cupin mestaruuden.

## Tapahtumapaikka
Windsor Parkin valitsemisesta ottelupaikaksi päätettiin 24. syyskuuta 2019 järjestetyssä Uefan järjestelykomitean kokouksessa Ljubljanassa, Sloveniassa.

Stadion on aikaisemmin isännöinyt vuoden 2005 jalkapallon alle 19-vuotiaiden Euroopan-mestaruuskilpailujen ja vuoden 2017 naisten jalkapallon alle 19-vuotiaiden Euroopan-mestaruuskilpailujen loppuotteluita.

## Joukkueet

## Ottelu

{| width="100%"
|valign="top" width="40%"|

|valign="top"|

|valign="top" width="50%"|

## Lähteet
Joulupukki (laulu)

**Joulupukki** on P. J. Hannikaisen säveltämä ja sanoittama suomalainen joululaulu. Laulu julkaistiin Joulupukki-lehdessä marraskuussa 1917. Ensijulkaisussa on merkitty lasten laulettaviksi säkeistöt 1, 2 ja 4 sekä Joulupukin laulettavaksi säkeistö 3. Säkeistöstä 5 Joulupukki laulaa alkuosan ja lapset loppuosan. 

Ensijulkaisun sanoissa on joitakin eroja sanoihin, joilla laulua nykyään yleisimmin lauletaan. Esimerkiksi ensimmäisessä säkeistössä lapset laulavat *Käy nyt tänne, emme pelkää* (nykyisin *Käypä tänne, emme pelkää*).

## Lähteet
Eugén Johansén

**Eugén Karl Johansén** (14. huhtikuuta 1915 Parainen – 6. joulukuuta 2003 Turku) oli suomalainen jalkapalloilija ja käsipalloilija. Hän pelasi Suomen käsipallomaajoukkueessa ja 1930-luvun alkupuolelta 1950-luvulle saakka jalkapalloa Mestaruussarjassa.

Johansén pelasi jalkapalloa keskushyökkääjänä. Hän edusti Åbo IFK:ta vuoteen 1947. Mestaruussarjassa hän pelasi kaksi ottelua kaudella 1933 ja 13 ottelua kaudella 1935. Jälkimmäisellä kaudella hän teki yhden maalin. Kausina 1947–1952 hän pelasi Turun Palloseurassa 90 mestaruussarjaottelua ja teki niissä 49 maalia. Maaleistaan 16 hän teki kaudella 1949, jolloin TPS voitti Suomen-mestaruuden. Kaudella 1948 hän teki 12 maalia ja saavutti SM-hopeaa.

Käsipallossa Johansén edusti Åbo IFK:ta sisä- ja ulkopelin SM-sarjassa. Hän pelasi vuonna 1948 Suomen ensimmäisessä 11 miehen ulkopelimaaottelussa vuonna 1948. Keilailussa Johansén nousi M-luokkaan.

## Lähteet
Carlo Casagrande

**Carlo Giovanni Antonio Casagrande** (5. tammikuuta 1921 Turku – 27. helmikuuta 1975 Turku) oli suomalainen jalkapalloilija, pelipaikaltaan maalivahti. Hän edusti Mestaruussarjassa Turun Palloseuraa viiden kauden ajan.

Casagrande siirtyi vuonna 1946 Åbo IFK:sta Turun Palloseuraan. Hän pelasi Mestaruussarjassa yhden ottelun kaudella 1946–1947, kahdeksan ottelua kaudella 1947–1948, 16 ottelua kaudella 1948, 22 ottelua kaudella 1949 ja 14 ottelua kaudella 1950. Hän saavutti SM-hopeaa kaudella 1948 ja voitti Suomen-mestaruuden kaudella 1949. Pelaajauransa jälkeen hän toimi Åbo IFK:n valmentajana kaksi vuotta.

## Lähteet